CELEX: 62019CN0876
Language: bg
Date: 2019-11-29 00:00:00
Title: Дело C-876/19 P: Жалба, подадена на 29 ноември 2019 г. от PlasticsEurope срещу решението, постановено от Общия съд (пети състав) на 20 септември 2019 г. по дело T-636/17, PlasticsEurope/ECHA

17.2.2020   
            
            
               BG
            
            
               Официален вестник на Европейския съюз
            
            
               C 54/36
            
         
      Жалба, подадена на 29 ноември 2019 г. от PlasticsEurope срещу решението, постановено от Общия съд (пети състав) на 20 септември 2019 г. по дело T-636/17, PlasticsEurope/ECHA
      (Дело C-876/19 P)
      (2020/C 54/40)
      Език на производството: английски
      
         Страни
      
      
         Жалбоподател: PlasticsEurope (представители: R. Cana, E. Mullier, F. Mattioli, адвокати)
      
         Друг страна в производството: Европейска агенция по химикалите, Френска република, ClientEarth
      
         Искания
      
      Жалбоподателят моли Съда:
      
                  —
               
               
                  да отмени решението на Общия съд по дело T-636/17,
               
            
                  —
               
               
                  да отмени решение ED/30/2017 на изпълнителния директор на ECHA от 6 юли 2017 г.,
               
            
                  —
               
               
                  при условията на евентуалност да върне делото на Общия съд, за да се произнесе по искането на жалбоподателя за отмяна,
               
            
                  —
               
               
                  да осъди ответника да заплати съдебните разноски по настоящото производство и по производството пред Общия съд.
               
            
         Основания и основни доводи
      
      В подкрепа на жалбата си жалбоподателят изтъква следните основания:
      
                  1.
               
               
                  Общият съд е допуснал грешка при прилагане на правото, като е тълкувал неправилно Регламент REACH (1) и е приел, че няма изискване Агенцията да установи наличието на научно доказателство за вероятни сериозни въздействия съгласно член 57, буква е) от Регламент REACH.
               
            
                  2.
               
               
                  Общият съд е допуснал грешка при прилагане на правото в рамките на преценката на представените пред него доказателства и при преценката на подкрепените с тях факти. В частност Общият съд е стигнал до неправилния извод, че ECHA е установила „вероятни“ сериозни въздействия, не е разгледал въпроса дали ECHA действително е преценила данните за еквивалентна степен на безпокойство, а вместо това неправилно е потвърдил констатацията на ECHA, че този критерий е изпълнен, неправилно е отхвърлил оплакването на жалбоподателя във връзка с относимостта към случая на заключението на Европейския орган за безопасност на храните (ЕОБХ), неправилно е приел, че заключението на ЕОБХ е в съответствие с решението на ECHA и е изопачил представените от страните доказателства.
               
            
                  3.
               
               
                  Общият съд е нарушил принципа на равно третиране, тъй като е третирал жалбоподателя по-малко благоприятно отколкото ECHA.
               
            
                  4.
               
               
                  Общият съд е допуснал грешка при прилагане на правото, като е тълкувал неправилно член 2, параграф 8, буква б) от Регламент REACH, не е изпълнил задължението си да изложи мотиви и не е разгледал допълнителните доводи на жалбоподателя относно междинните продукти.
               
            
         (1)  Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 2006 г., стр. 1; Специално издание на български език, 2007 г., глава 13, том 60, стр. 3).